Ringeren i Notre Dame (film fra 1939)

Ringeren i Notre Dame (originaltittel The Hunchback of Notre Dame) er en amerikansk dramafilm fra 1939, regissert av William Dieterle. Charles Laughton spiller hovedrollen som Quasimodo, mens Maureen O'Hara spiller Esmeralda.Filmanmeldelsen i Variety 20. desember 1939, s. 14. Filmen ble produsert av Pandro S. Berman, og manuset er basert på Victor Hugos roman Ringeren i Notre Dame. Filmselskapet RKO Pictures lagde enorme sett og en mengde rekvisitter for innspillingen.

Filmen fikk god kritikk. Variety kalte det en god spenningsfilm, men mente at de store settene kunne overvelde historien, spesielt i første halvdel. Filmen ble nominert til to Oscar-priser under den 12. Oscar-utdelingen for beste musikk (Alfred Newman) og beste lydinnspilling (John O. Aalberg).

Det amerikanske filminstituttet (AFI) har kåret filmen til tidenes 98. beste kjærlighetsfilm fra USA.

 Handling 
Klokkeren i Notre Dame, Quasimodo (Charles Laughton), får i oppdrag av den onde justisministeren Frollo (Cedric Hardwicke) å bortføre den vakre sigøynerpiken Esmeralda (Maureen O'Hara). Under bortføringen blir han fanget av kongens vakter og dømt til pisking og gapestokk. Den eneste som synes synd på ham er Esmeralda, og Quasimodo forelsker seg i henne. En dag blir Esmeralda anklaget for mordet på kaptein Phoebus (Alan Marshal) og dømt til døden ved hengning. Hun blir nødt til å rømme fra Frollo, og Quasimodo tar hånd om henne og gjemmer henne i Notre-Dames klokketårn.

 Medvirkende 
 Charles Laughton som Quasimodo
 Cedric Hardwicke som Jean Frollo
 Thomas Mitchell som Clopin Trouillefou
 Maureen O'Hara som Esmeralda
 Edmond O'Brien som Pierre Gringoire
 Alan Marshal som kaptein Phoebus
 Walter Hampden som erkebiskop Claude Frollo
 Harry Davenport som Ludvig XI av Frankrike
 Katharine Alexander som Madame de Lys
 George Zucco som sakfører
 Fritz Leiber som gammel adelsmann
 Etienne Girardot som kongens lege
 Helene Whitney som Fleur de Lys
 Mina Gombell som Queen of Beggars
 Arthur Hohl som Olivier
 Curt Bois som student
 George Tobias som tigger
 Rod LaRocque som Phillippe
 Spencer Charters som rettsbetjent
 Kathryn Adams som Fleurs kamerat
 Dianne Hunter som Fleurs kamerat
 Siegfried Arno som skredder

 Referanser 

 Eksterne lenker 


Kategori:Filmer fra 1939
Kategori:Engelskspråklige filmer
Kategori:Sort-hvitt-filmer
Kategori:Filmer basert på verk av Victor Hugo
Kategori:Nyinnspillinger av filmer
Kategori:Historiske filmer fra USA
Kategori:Dramafilmer fra USA